

Sveučilište u Zagrebu

Kineziološki fakultet

STUDIJSKI CENTAR ZA IZOBRAZBU TRENERA

Poštovani,

                u privitku Vam dostavljamo Natječaje za upis pristupnika na stručne studije Studijskog centra za izobrazbu trenera Kineziološkog fakulteta Sveučilišta u Zagrebu u akad. 2013./14. godinu. Sukladno tome ljubazno Vas molimo, da ga proslijedite svim svojim savezima, udrugama trenera,  klubovima, trenerima osobno (koji nemaju odgovarajuću razinu stručne spreme ili osposobljenost), te sportašima i svim onima zainteresiranima za školovanje za trenere sa zamolbom da ga izvjese javno (na Internet stranice, oglasne ploče i sl.).

Skrećemo Vam pažnju da se Stručni studij za izobrazbu trenera u trajanju od 3 godine ove godine, po prvi puta, ustrojava i kao **redoviti studij za izobrazbu trenera na koji se upisuje 50 studenata** koji će kandidirati za sljedeća studijska usmjerenja: FITNES, KONDICIJSKA PRIPREMA SPORTAŠA, SPORTSKA REKREACIJA i RAZNI SPORTOVI (atletika, badminton, hrvanje, judo, košarka, nogomet, odbojka, ples, plivanje, ritmička gimnastika, rukomet, sportska gimnastika, streljaštvo i tenis).

Također, kao i do sada, studij će se izvoditi i kao izvanredni na koji će se moći upisati 250 kandidata  na sljedeća studijska usmjerenja:  FITNES, KONDICIJSKA PRIPREMA SPORTAŠA, SPORTSKA REKREACIJA I RAZNI SPORTOVI (atletika, badminton, hrvanje, judo, košarka, nogomet, odbojka, ples, plivanje, ritmička gimnastika, rukomet, sportska gimnastika, streljaštvo, tenis  **i za sve one sportove za koje se pojavi interes**). Po završetku studija, kako redovitog, tako i izvanrednog, polaznici stječu stručne kompetencije i potrebne kvalifikacije za rad u fitnesu, kondicijskoj pripremi sportaša, sportskoj rekreaciji ili izabranom sportu, 180 ECTS bodova i stručni naziv STRUČNI PRVOSTUPNIK (BACCALAUREUS) TRENERSKE STRUKE  što se upisuje u radnu knjižicu.

**Također Vam skrećemo pažnju na izmjene i dopune Zakona o sportu iz 2012. godine po kojima je prolongiran rok za stjecanje odgovarajuće stručne spreme za rad u sportu sa 2014. godine na 2017. godinu. S time su dobivene dodatne tri godine kako bi veliki broj trenutno neosposobljenih i trenera bez odgovarajuće stručne spreme stigao do 2017. godine steći Zakonom propisane uvjete za rad i obavljanje stručnih poslova u sportu.**

**VAŽNO!:**

**Ove godine, prijave se podnose na sljedeći način:**

**I. REDOVITI STUDIJ**

**- uvjet je završena srednja škola u četverogodišnjem trajanju te položena državna matura (OSIM za kandidate koji su završili srednju školu školske 2008./09. godine i ranije, s tim da po kriteriju državne mature na rang listi prioriteta za upis NE ostvaruju nikakve bodove )**

**- pristupnici moraju izvršiti prijavu elektroničkim putem preko Nacionalnog informacijskog sustava prijava na visoka učilišta (NISpVu) koji se nalazi pri Središnjem prijavnom uredu Agencije za znanost i visoko obrazovanje na adresi** [**www.postani-student.hr**](http://www.postani-student.hr).

**- PRIJAVU U NISpVu IZVRŠAVAJU I ONI KAKNDIDATI KOJI NISU POLAGALI DRŽAVNU MATURU**

**II. IZVANREDNI STUDIJ**

**-uvjet je završena srednja škola u ČETVEROGODIŠNJEM trajanju:**

**a) S POLOŽENOM DRŽAVNOM MATUROM (SVI kandidati koji su završili gimnaziju školske 2009./10. godine i kasnije obvezno moraju imati  položene ispite državne mature)**

**- pristupnici moraju izvršiti prijavu elektronički putem preko Nacionalnog informacijskog sustava prijava na visoka učilišta (NISpVu)  koji  se nalazi pri Središnjem prijavnom uredu Agencije za znanost i visoko obrazovanje na adresi** [**www.postani-student.hr**](http://www.postani-student.hr).

**- pristupnici koji se nisu  prijavili preko NISpVu sustava neće moći pristupiti razredbenom postupku u navedenom roku**

**b) BEZ POLOŽENIH ISPITA DRŽAVNE MATURE SA ZAVRŠENOM SREDNJOM ŠKOLOM ŠKOLSKE GODINE 2008./2009. I RANIJE**

**- pristupnici moraju izvršiti prijavu elektronički putem preko Nacionalnog informacijskog sustava prijava na visoka učilišta (NISpVu) koji se nalazi pri Središnjem prijavnom uredu Agencije za znanost i visoko obrazovanje na adresi** [**www.postani-student.hr**](http://www.postani-student.hr)

**-pristupnici koji se nisu  prijavili preko NISpVu sustava neće moći pristupiti razredbenom postupku u navedenom roku**

**c)** **BEZ POLOŽENIH ISPITA DRŽAVNE MATURE SA ZAVRŠENOM SREDNJOM ŠKOLOM ŠKOLSKE GODINE 2009./2010. I KASNIJE (STRUKOVNE ŠKOLE)**

**-pristupnici prijavu sa cjelokupnom dokumentacijom navedenom u natječaju (Točka I., 2.) podnose isključivo Fakultetu, osobno ili šalju poštom preporučeno izravno Studentskoj službi Kineziološkog fakulteta, Zagreb, Horvaćanski zavoj 15 (od 27. do 29.05. i od 03. do 07.06.2013. godine), na propisanom obrascu koji se preuzima s internetske stranice SCIT-a (**[**www.scit.kif.hr**](http://www.scit.kif.hr)**).**

**Pristupnici koji prijavu izravno unose u NISpVU, su također dužni u vremenu od 27.05. do 29.05. i od 03.06. do 07.06.2013. godine predati i dokumentaciju za razredbeni ispit izravno Fakultetu, neovisno o studiju za koji se kandidiraju (Točka II. natječaja). Prijava za razredbeni ispit predaje se osobno u vremenu od 11-14 sati ili šalje poštom preporučenom pošiljkom u Studentsku službu Kineziološkog fakulteta, Zagreb, Horvaćanski zavoj 15 (s naznakom Studijski centar za izobrazbu trenera), na propisanom obrascu koji se preuzima s internetske stranice SCIT-a (**[**www.scit.kif.hr**](http://www.scit.kif.hr)**).**

Svi pristupnici, osim kategoriziranih sportaša (od **I.-VI.** kategorije za **izvanredni** studij te sportaši **I. i II.** kategorije za **redovni studij** koji upisuju sport iz kojeg imaju kategorizaciju), prijavljeni na natječaj za upis na studij na bilo koji od studijskih usmjerenja podliježu provjeri specifičnih motoričkih znanja i/ili motoričkih sposobnosti**.**

**Kategorizirani sportaši koji imaju pravo na izravni upis također su dužni sudjelovati na razredbenom postupku zbog provjere znanja plivanja te pregleda liječničke dokumentacije. Razredbeni ispit održat će se u subotu, 15. lipnja 2013. godine s početkom u 8.00 sati na Kineziološkom fakultetu, Zagreb, Horvaćanski zavoj 15.**

**Razredbeni ispit u EVENTUALNOM rujanskom roku održat će se u srijedu, 11.09.2013. god. s početkom u 8.00 sati.**

Potpune informacije možete pročitati u natječajima koje Vam dostavljamo u prilogu. Ostale informacije, kao i obrasce vezane uz prijavu te liječnički pregled preuzimate sa internetske stranice SCIT-a (<http://oit.kif.hr/pages/upis-u-akad.-2013.14.-godinu/strucni-studij-zagreb-2013.14..php> ). U slučaju potrebe za dopunskim informacijama možete se obratiti tajnici predstojnika SCIT-a, Ivani Degirmendžić na broj telefona 01/36 58 623 ili putem elektroničke pošte: [oit@kif.hr](mailto:oit@kif.hr)  ili u Studentsku službu Kineziološkog fakulteta .

S poštovanjem, srdačan pozdrav,

prof.dr.sc. Hrvoje Sertić

predstojnik Studijskog centra za izobrazbu trenera

Kineziološkog fakulteta Sveučilišta u Zagrebu

Prilog:

1. Natječaj za upis pristupnika na redoviti stručni studij Studijskog centra za izobrazbu trenera Kineziološkog fakulteta u Zagrebu u akad. 2013./14. godinu
2. Natječaj za upis pristupnika na izvanredni stručni studij Studijskog centra za izobrazbu trenera Kineziološkog fakulteta u Zagrebu u akad. 2013./14. godinu
3. Prijave (OBRAZAC B, OBRAZAC C, OBRAZAC D)